CELEX: 32013R0863
Language: da
Date: 2013-09-05 00:00:00
Title: Kommissionens gennemførelsesforordning (EU) nr. 863/2013 af 5. september 2013 om tarifering af varer i den kombinerede nomenklatur

7.9.2013   
            
            
               DA
            
            
               Den Europæiske Unions Tidende
            
            
               L 240/17
            
         KOMMISSIONENS GENNEMFØRELSESFORORDNING (EU) Nr. 863/2013
   af 5. september 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. september 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (et "realtidsurmodul") bestående af et monolitisk integreret kredsløb og et kvartskrystal samlet i en metalramme og indbygget i et plastkabinet af størrelsen ca. 10 × 7 × 3 mm.
                  Varen har en oscillationsfrekvens på 32,768 kHz og en forsyningsspænding på mellem 2,7 og 3,6 V. Den har et digitalt udgangssignal.
                  Varen bruges i forskellige apparater som kilde til et ursignal til bestemmelse af tidsintervaller.
                  
                      (1) Se billede.
               
               
                  9114 90 00
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 n) til afsnit XVI, samt teksten til KN-kode 9114 og 9114 90 00.
                  Da varen både indeholder et monolitisk integreret kredsløb og et kvartskrystal, opfylder den ikke betingelserne i bestemmelse 8 b) til kapitel 85. Tarifering under pos. 8542 er derfor udelukket.
                  Varen giver et ursignal til bestemmelse af tidsintervaller, hvilket er en funktion i kapitel 91.
                  Tarifering under pos. 9110 er udelukket, da varen ikke indeholder alle de nødvendige komponenter til at kunne betragtes som et ukomplet urværk og ikke er monteret (se også Forklarende Bemærkninger til HS pos. 9110, tredje stykke).
                  Varen tariferes derfor under KN-kode 9114 90 00 som andre urdele (se også Forklarende Bemærkninger til HS, pos. 9114, (A), punkt (8)).
               
            
         
      
         (1)  Billedet er kun vejledende.